Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 165

8. Árucsoport Élelmezési célra alkalmas gyümölcs és dió; citrus- és dinnyefélék héja Általános megjegyzés: Ide tartozik a szeszgyártási célra szánt gyümölcs durva pép formájában még akkor is, ha az erjedése már megkezdődött. 08.01 Kókuszdió, brazildió és kesudió, frissen vagy szárítva, héjastól is 0801 21 00 és 0801 22 00 Brazildió Ennek a diónak kemény, mandaringerezdekre emlékeztető méretű és formájú héja van, amelyben a nagy, háromszög keresztmetszetű mag barnás rostos burokban helyezkedik el. 08.02 Más dióféle, frissen vagy szárítva, héjastól is 0802 21 00 és 0802 22 00 Mogyoró (Corylus spp.) Ide tartozik a Corylus avellana, a Corylus colurna és a Corylus maxima gyümölcse. 0802 40 00 Gesztenye (Castanea spp.) Ezen alszám alá csak a Castanea nemből származó étkezési célra alkalmas szelídgesztenye tartozik; tehát nem osztályozható ide a vízigesztenye (a Trapa natans gyümölcse), amely a 0802 90 85 alszám alá tartozik, valamint a vadgesztenye (Aesculus hippocastanum), amelyet a 23.08 vtsz. alá kell osztályozni. 0802 50 00 Pisztácia A pisztácia a pisztáciafa (Pistacia vera) termése, amely főként Szicíliában, Görögországban és a Közel-Keleten terem. A pisztáciadió mérete kb. akkora, mint egy kisebb olajbogyóé, vékony, lágy, általában nyirkos, barnásvörös hüvelyből, világos színű, durva felületű, kissé aromás illatú kettős fás héjból és hosszúkás, belül halványzöld, kellemes enyhe illatú magból áll, amelyen vörösesbarna hártya található. 0802 90 50 Fenyődió Ide tartozik a fenyődió (a Pinus pinea termése), tobozában is; 0802 90 85 Más Ezen alszám alá tartozik az Arolla fenyő magja (a Pinus cembra termése), tobozában is. 08.03 Banán, beleértve a plantain fajtát is, frissen vagy szárítva 0803 00 11 Plantain A plantain fajta banán 50 cm hosszú is lehet, nagyobb és szögletesebb keresztmetszetű, mint a 0803 00 19 alszám alá tartozó banán. A plantain fajta keményítőtartalma más, mint az asztali banáné, így az nem válik édessé az érés során. A plantain fajtának nincs jellegzetes illata. Nyersen nem fogyasztható. Általában zöld állapotban szedik le, és főzve fogyasztják. 08.04 Datolya, füge, ananász, avokadó, guajava, mangó és mangosztán, frissen vagy szárítva 0804 40 20— 0804 40 95 Avokadó Az avokadó vagy avokadó körte az avokadófa (Persea gratissima Mill.) gyümölcse; csonthéjas gyümölcs, gyakran elég nagy, a változattól függően gömb-, körte- vagy hosszúnyakú palackra hasonlító formájú, belsejében néha nagyméretű mag található. Héja sötétzöld színű és változó mértékben bíborral, lilával vagy sárgával színezett. A héj alatt az érett gyümölcs kemény húsa zöldesfehér színű és a mag környékén világosabb árnyalatú. 0804 50 00 Guajava, mangó és mangosztán A guajava a guajavafa (Psidium guajava L.) gyümölcse; a guajava bogyós gyümölcs, amelynek húsa változatos színű lehet (fehéres, rózsaszín, krémszínű, vöröses vagy zöld), és apró magvakat tartalmaz. A mangó a mangófa (Mangifera indica) gyümölcse; a mangó csonthéjas gyümölcs, amely tartórostokkal körülvett lapos magot tartalmaz. A mangónak sokféle változata létezik, részben tömege szerint (150 grammtól 1 kg-ig), részben édesség és íz alapján (némelyiknek enyhén terpentin ízű). A mangosztán a mangosztánfa (Garcinia mangostana) termése. Az érett mangosztán barnáslila bogyójú gyümölcs, vastag, számos magot tartalmazó magházzal, amelyet fehér szivacsos maglepel vesz körül; édes és különösen kellemes íze van. 1998/19/II. szám 08.05 Citrusfélék, frissen vagy szárítva 0805 10 10— 0805 10 50 Édes narancs, frissen Ide csak a Citrus sinensis fajtabeli narancsok tartoznak. 0805 10 10 Vörös és félvörös A vörös narancs olyan gyümölcs, amelynek héja (gyakran felületének több, mint felén), húsa és leve a karotin jelenléte miatt vörös pigmentációjú. A félvörös narancs esetében a pigmentáció kevésbé erőteljes és csak a húsra és a lére koncentrálódik. Ide tartoznak: a Navel, a Sanguinelli, a Washington, a vérnarancs (Blood oval), a Portugál, a „double fine” és az „improved double fine”, a „sanguinas redondas”, valamint a nagy vörös narancs. 0805 10 82— 0805 10 86 Másféle Ezen alszám alá a keserű (Sevilla) narancsok tartoznak, a Citrus aurantium fajta gyümölcsei. Ezeket főleg konzervipari célra használják. 0805 20 30 Monreale és satsuma A satsuma [Citrus reticulata Blanco var. unshiu (Swing)] a mandarin egyfajta korai változata. A gyümölcs nagy, sárgás narancs színű, lédús, nem savanyú és mag nélküli. 0805 20 50 Mandarin és wilking A mandarin (Citrus nobilis Lour. vagy Citrus reticulata Blanco) a narancstól kisebb, lapított alakja, könnyebb hámozhatósága, jellegzetesebben elváló gerezdei és édesebb, fűszeresebb íze alapján különböztethető meg. A wilking a fűzfalevelű mandarin egy változatának és a királymandarinnak a hibridje (ez utóbbi maga is hibrid, a mandarin és a keserű narancs keresztezése). A mandarinhoz hasonló, de egyik vége kihegyesedik. 0805 20 70 Tangerine Ide a Citrus reticulata Blanco var. tangerina gyümölcse tartozik. 0805 20 90 Más Ezen alszám alá tartozik:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes